Setu aze eil levr kelchiad an Hexamone. Mat m eus graet o kenderchel gant va lennadenn, daoust ma ne oan ket peurentanet gant al levr kentañ : mat tre eo an eil levrenn ! Anavezout a reer ar bedoù hag an dud dija, memes mint aet war-raok a galz pep hini diouzh e vod, met estreget se a lak dedennusoch an eil levr-mañ eget an hini kentañ : soñjal a ra din en deus paket ar skrivagner e lusk gwir ; sklaeroch eo an traoù en e benn dezhañ ivez, ha frammet gwelloch al levr eget an hini kent. Kavout a reer e penn pep pennad, da skouer, ur meneg resis eus al lech ma tremen an traoù, pezh ne oa ket a-raok : aesaat a ra kalz al lenn.  Fetisoch eo deuet an tudennoù da vezañ.. gant an oad kement ha gant skiant-prenet o chrouer, ha tostoch en em santer outo holl.  Chom a ra luziet an traoù  memestra, met pa vezer paket gant an istor e tegas an diaestaerioù-se kalz a blijadur.  Klozañ a reer al levr war ur fin gwir, a chellfe bezañ AR fin… ma ne vije ket ul levrenn ziwezhañ war-lerch. Anv ebet da chom a-sav e-kreiz an hent bremañ ! ret vo kavout Héritage, kousto pe gousto…